<translate>  <pcm>
Di bill give financial independence to INEC. A di act ensure say all di moni wey dem need to conduct election dey released a year before di time of di election.Di new act provide extension of timelines for key electoral activities. Di act ensure comprehensive breakdown of electoral activities to address di logistics wahala wey di happun during election for Nigeria.Di electoral act encourage early party primaries so dat parties go choose dia candidates on time and ensure say printing of ballot no dey delay. Di time frame to submit di names of party candidates don shift from 60 days to 180 days.Timeframe for campaigns by political parties don shift from 90 days to 150 days before polling day and to end 24 hours before to di election.Di bill also don revise di meaning of over voting. Di total number of accredited voters go now become di basis for di validity of votes for election.Di bill give INEC power to review election result wey dem declare under questionable circumstances.Di bill also allow say in a situation wia a candidate wey contest di election for before di announcement of result die, di party go conduct anoda primaries to substitute di candidate and INEC get 21 days to do conclude di election and declare di winner. And in di case of di post of president and govnor, di deputy go kontinu wit di election and chose im deputy. 